HRVATI ZA NASLJEDNOGA RATA. 193 
ciji. On dodje pred svoju vladaricu u sjajnoj hrvatskoj odjeći. Dra- 
gocjeni turski mač visjaše mu niz bedro. 
Na hrvatskoj kapi svietljaše uz visoko čapljino pero čelenka od 
dragoga kamenja. Carica ga dočeka veoma prijazno, i premda bi- 
jaše uz nju više visokih dvorskih dostojanstvenika, podade mu ruku 
za cjelov, dozvolivši mu dapače da sjedne uz nju, koje odlikovanje 
nedoživiše tada mnogi knezovi i visoki generali. Godina dana ne 
minu, i eto njega u tamnom zatvoru. 
Dvie godine zatim (1749.) umre 'Frenk u najvećoj nevolji, kao 
siromašan tamničar od otrova, što ga je svojevoljno popio. Austrija 
zaboravi na velike njegove vojničke zasluge. Zaboravi da Trenk u 
najopasnije vrieme monarkije bijaše najhrabriji i najpoduzetniji voj- 
nik čitave austrijske vojske, ne strašeći se ni sablje, ni puške, nj 
topa; prkoseći vatri, vodi, mnogobrojnim svojim ranam, te stostru- 
koj smrtnoj slici. Nezahvalni dvor sbaci s uma da je Trenk žrtvovao 
tisučkrat život svoj za Austriju i za kraljicu. Ako je Trenk imao 
i mnogo mahna, bivši silovit, osoran, dapače i okrutan, a ujedno 
lakomišljen, razuzdan, ljubitelj žena i pohlepan za blagom ; ali je 
ipak bio čovjek uman, izvrstan vojnik, sliepo odan svojoj kraljici 
i monarkiji, koja je imala malo njemu sličnih junaka. Da li je do- 
ista zaslužio toli strogu sudbinu, koja u kratko vrieme žilavi njegov 
život pokosi, o tom još neima kritičkih dokaza i podataka. Ali sva- 
kako ostaje ljaga na Austriji, što je dala jednoga od svojih največih 
junaka, pred kojim strepljaše toliko puta Prus, Bavarac i Francez, 
sramotno uništiti, okovana u gvoždju, zatvorena u tamnici, predana 
bez utjehe zdvojenju. Slavonska njegova imanja nasliedi knez Gra- 
šalković, koji se od_ prosta i siromašna bunjevačkog djaka popne 
do najviših častih u Ugarskoj i do kneževske krune. 
XVII. 
Novo ustrojenje Krajine primorske i karlovačke. 
Godine 1746. ustrojena bi sasvim na novo Krajina primorska i 
karlovačka po principu Hildburgshausenu. 
Ovaj inače veoma uman tudjinac uvidio je kao dobar vojnik već 
odavna velike mane, koje su skopčane sa svakom neregularnom 
vojskom: stoga naumi neregularne još vojnike krajiške pretvoriti 
u regularne i ustrojiti čitavu gornju hrvatsku Krajinu strogo po 
vojnički, kako je i varaždinska jur prije donjekle ustrojena bila. 
Razdielivši čitavo zemljište gornje hrvatske Krajine u četiri pu- 
